Poco enantes d'a segunda Guerra Mundial Alemanya querió fer servir a Lituania contra Polonia pa fer-li pinza, pero Lituania no querió implicar-se. D'esta tranya o Tercer Reich se desentendió de Lituania y la deixó en mans d'a Unión Sovietica. En octubre de 1939 i habió un tractato d'aduya mutua entre a Unión Sovietica y Lituania. Lituania aceptó bases sovieticas y a plegata de colons a lo suyo territorio, Manimenos as tropas sovieticas ocuporon o territorio Lituán o 15 de chunio de 1940, primero creyoron un gobierno titere y dimpués adhiben Lituania a la URSS. Os liders lituans que no s'exellan en Europa Occidental son deportatos ta Siberia. A nueit d'o 14-15 de chunio de 1941 30455 miembros d'a intelichentsia (exmiembros d'a guardia nacional y funcionarios) son deportatos ta Siberia. Atros deportatos y 5000 executatos poco enantes que os sovieticos fuyisen escopeteyatos d'o ataque alemán fan puyar a zifra de perdugas humanas a 45.000 lituans en total.